
MÉRNÖKÖK A KÖRNYEZETBARÁT ENERGIAFELHASZNÁLÁSÉRT ALAPÍTVÁNY
Hallgatói Tudományos Mini Projekt Program 2026
Pályázati koncepció és programtervezet
Készítette: 
Hegedű Mariann Éva, Horváth Róbert
Tervezet 
[bookmark: _Toc234393751]1. Bevezetés
[bookmark: _Toc234393752]1.1 A program létrehozásának indokoltsága
A felsőoktatásban egyre nagyobb hangsúlyt kap a gyakorlatorientált mérnökképzés, amelyben a hallgatók nem csupán elméleti ismereteket sajátítanak el, hanem valós mérnöki problémák megoldásán keresztül fejlesztik szakmai kompetenciáikat. A projektalapú tanulás, a kutatás-fejlesztési tevékenységekbe való bekapcsolódás és a fenntartható szemlélet erősítése ma már alapvető követelmény a műszaki felsőoktatásban.
A Miskolci Egyetem Anyag- és Vegyészmérnöki Karán kiváló laboratóriumi háttér, korszerű műszerek és magas szintű szakmai tudás áll rendelkezésre. Ugyanakkor a hallgatók számára korlátozottak azok a lehetőségek, amelyek révén önálló kutatási projektet valósíthatnak meg már a képzés korai szakaszában.
A Mérnökök a Környezetbarát Energiafelhasználásért Alapítvány ezért kezdeményezi a Hallgatói Tudományos Mini Projekt Program elindítását, amelynek célja a másod-, és harmadéves anyagmérnök hallgatók kutatási tevékenységének ösztönzése, a tudományos gondolkodás fejlesztése és a fenntartható mérnöki megoldások támogatása.



[bookmark: _Toc234393753]1.2 A program küldetése
Az Alapítvány meggyőződése, hogy a jövő mérnökei azok a hallgatók lesznek, akik már egyetemi éveik alatt megtapasztalják az önálló kutatómunka felelősségét és örömét.
A program célja olyan hallgatói projektek támogatása, amelyek:
· hozzájárulnak a fenntartható műszaki fejlődéshez; 
· innovatív megoldásokat keresnek ipari vagy környezetvédelmi problémákra; 
· fejlesztik a hallgatók laboratóriumi és kutatásmódszertani ismereteit; 
· elősegítik a tudományos publikációk, TDK-dolgozatok és szakdolgozatok megszületését, valamint lehetőséget teremtenek arra, hogy a miniprojekt kibővített változata a következő őszi vagy tavaszi TDK-n továbbvihető legyen.
[bookmark: _Toc234393754]1.3 A program hosszú távú céljai
A Hallgatói Tudományos Mini Projekt Program nem egyszeri pályázatként, hanem az Alapítvány hosszú távú szakmai kezdeményezéseként kerül kialakításra.
A program céljai:
· a kutatói szemlélet erősítése; 
· a hallgatók motiválása az önálló munkára; 
· a laboratóriumi infrastruktúra aktívabb kihasználása; 
· az oktatók és hallgatók közötti szakmai együttműködés fejlesztése; 
· a fenntartható anyagokkal és technológiákkal kapcsolatos kutatások ösztönzése; 
· a Miskolci Egyetem tudományos utánpótlásának erősítése. 







[bookmark: _Toc234393755]2. A Program célkitűzései
A Hallgatói Tudományos Mini Projekt Program elsődleges célja, hogy a résztvevő hallgatók egy valós mérnöki problémára épülő projektet valósítsanak meg.
A projekt során a hallgatók:
· kutatási kérdést fogalmaznak meg; 
· szakirodalmat dolgoznak fel; 
· kísérleti tervet készítenek; 
· laboratóriumi vagy számítógépes vizsgálatokat végeznek; 
· kiértékelik eredményeiket; 
· tudományos beszámolót készítenek; 
· poszteren és előadásban mutatják be munkájukat. 
A program során kiemelt hangsúlyt kapnak:
· önálló problémamegoldás; 
· mérnöki gondolkodás; 
· önálló felelősségvállalás;
· tudományos kommunikáció; 
· etikus kutatói magatartás. 











[bookmark: _Toc234393756]3. A pályázók köre
A pályázaton részt vehetnek:
· a Miskolci Egyetem Anyag- és Vegyészmérnöki Kar másod, -harmadéves nappali tagozatos hallgatói; 
· a Miskolci Egyetem Anyag- és Vegyészmérnöki Kar másod, -harmadéves levelező tagozatos hallgatói. 
· első és másod éves Msc hallgatók
A pályázat kizárólag egyénileg nyújtható be.
Minden projekthez javasolt egy egyetemi oktató, kutató vagy PhD-hallgató szakmai konzulensként történő bevonása.
[bookmark: _Toc234393757]4. Támogatási keret
A Kuratórium pályázati kiírásonként előre meghatározza a támogatandó projektek számát és a Hallgatói Tudományos Mini Projekt Program rendelkezésére álló pénzügyi keretet.
Az egy projektre megítélhető támogatás összege:
50 000 Ft
Az egy projektre megítélt 50 000 Ft támogatás a jóváhagyott projekt megvalósításához közvetlenül kapcsolódó, indokolt költségekre szabadon felhasználható. Ilyen költség lehet különösen laboratóriumi alapanyag, vegyszer, mérési szolgáltatás, kis értékű laboratóriumi eszköz, minta-előkészítés, poszternyomtatás vagy a projekt bemutatásához kapcsolódó egyéb költség.



A támogatás feltétele, hogy a hallgató a projekt lezárásakor benyújtsa az előírt írásos szakmai anyagot, és a Mini Projekt Konferencián bemutassa a projekt poszterét. Amennyiben e kötelezettségek nem teljesülnek, a támogatás összegét vissza kell fizetni. A támogatás a projekt céljával össze nem függő kiadásra nem fordítható.
[bookmark: _Toc234393758]5. Támogatható tématerületek
A Hallgatói Tudományos Mini Projekt Programban előre meghatározott, pályázati felhívásban közzétett projekttémák támogathatók. A témák meghirdetése történhet konkrét, előre kidolgozott miniprojekt-témák formájában, illetve egyes tantárgyakhoz kapcsolódóan is, az érintett oktatóval történő előzetes egyeztetés alapján. Ez utóbbi esetben a tantárgyi féléves feladat a Mini Projekt Program keretében megvalósított projekttel kiváltható. A miniprojekt témájának nem szükséges közvetlenül megegyeznie a tantárgy tematikájával, ugyanakkor illeszkednie kell a program szakmai céljaihoz és az Alapítvány tevékenységéhez.

A meghirdetett projekttémáknak az alábbi három kiemelt tématerület valamelyikéhez kell kapcsolódniuk:
5.1 Fenntartható anyagok

A fenntartható anyagok kutatása és fejlesztése a korszerű mérnöki tudomány egyik meghatározó területe, amely szorosan kapcsolódik a környezetbarát technológiákhoz és az energiahatékony ipari folyamatokhoz. A tématerület célja olyan anyagok, szerkezetek és technológiák vizsgálata, amelyek hozzájárulnak a természeti erőforrások megőrzéséhez, az energiafelhasználás csökkentéséhez és a fenntartható fejlődéshez.

A pályázatok foglalkozhatnak többek között korszerű szerkezeti anyagokkal, polimerekkel, kerámiákkal, üvegekkel, kompozitokkal, fenntartható építőanyagokkal, valamint ezek laboratóriumi vizsgálatával és fejlesztésével.


5.2 Újrahasznosítás és hulladékhasznosítás

Az újrahasznosítás és a hulladékhasznosítás alapvető szerepet tölt be a környezetvédelemben és a körforgásos gazdaság megvalósításában. A tématerület célja olyan kutatások támogatása, amelyek elősegítik a hulladékok másodnyersanyagként történő hasznosítását, az anyagkörforgás hatékonyságának növelését és a környezeti terhelés csökkentését.

A pályázatok kiterjedhetnek műanyag-, üveg-, kerámia-, fém- vagy egyéb ipari hulladékok vizsgálatára, újrafeldolgozására, hasznosítására, valamint az ezekhez kapcsolódó laboratóriumi, technológiai és környezetvédelmi kutatásokra.

5.3 Energiahatékonyság és körforgásos gazdaság

A környezetbarát energiafelhasználás és az energiahatékonyság növelése az Alapítvány alapvető célkitűzései közé tartozik. A tématerület olyan hallgatói kutatásokat támogat, amelyek hozzájárulnak az energiatakarékos technológiák fejlesztéséhez, a hőenergia-gazdálkodás javításához, az alternatív energiahordozók alkalmazásához, valamint a körforgásos gazdaság elveinek gyakorlati megvalósításához.

A témakörbe tartozhatnak energiahatékonysági vizsgálatok, hőtechnikai és hőanalitikai mérések, energiahordozók elemzése, valamint olyan kutatások, amelyek az energiafelhasználás csökkentését, az erőforrás-hatékonyság növelését és a fenntartható műszaki megoldások elterjesztését szolgálják.

[bookmark: _Toc234393762]6. A pályázat lebonyolításának folyamata
A Hallgatói Tudományos Mini Projekt Program lebonyolítása átlátható és egységes eljárásrend szerint történik annak érdekében, hogy minden pályázó azonos feltételek mellett vehessen részt a programban.
A pályázat lebonyolítása az alábbi főbb szakaszokra bontható:
[bookmark: _Toc234393763]6.1 Pályázati felhívás közzététele
A program az adott tanévben az őszi vagy a tavaszi félévben - meghirdethető. A meghirdetés félévét a Kuratórium az előre kialakított projekttémák, az oktatói kapacitások és a miniprojekthez kapcsolható tantárgyak figyelembevételével határozza meg.
A pályázati felhívás az Alapítvány honlapján, külön „Pályázatok” felületen kerül közzétételre. A felhívás tartalmazza a pályázat célját, a meghirdetett konkrét projekttémákat és/vagy a miniprojekttel kiváltható tantárgyi feladatokra vonatkozó lehetőségeket, a jogosultsági feltételeket, a támogatási keretet, a beadási határidőket és a kapcsolattartási információkat.



[bookmark: _Toc234393764]6.2 Jelentkezés
A pályázók a meghatározott határidőig elektronikus formában, az Alapítvány honlapján kialakított „Pályázatok” felületen nyújtják be pályázatukat.
A jelentkezéshez az alábbi dokumentumok benyújtása szükséges:
· kitöltött és aláírt pályázati adatlap; 
· projektterv; 
· költségterv; 
· konzulensi nyilatkozat (amennyiben releváns). 
[bookmark: _Toc234393765]6.3 Formai ellenőrzés
A beérkezett pályázatokat az Alapítvány kijelölt munkatársa formai szempontból ellenőrzi.
Vizsgálja különösen: a jogosultságot; a dokumentumok teljességét; a kötelező mellékletek meglétét; a határidő betartását. 
Hiányosság esetén egyszeri hiánypótlás biztosítható.
[bookmark: _Toc234393766]6.4 Szakmai értékelés
A formai követelményeknek megfelelő pályázatokat a Kuratórium által kijelölt szakmai bírálók értékelik.
A bírálók figyelembe veszik: a projekt szakmai megalapozottságát; a megvalósíthatóságot; az innováció mértékét; a fenntarthatósági szempontokat; a költségvetés indokoltságát. 


[bookmark: _Toc234393767]6.5 Kuratóriumi döntés
A szakmai értékelések alapján a Kuratórium dönt a támogatandó projektekről.
A döntés során figyelembe veszi: a szakmai pontszámot; a rendelkezésre álló pénzügyi keretet; a projekt várható tudományos hasznosságát. 
A döntés ellen jogorvoslatnak helye nincs.
[bookmark: _Toc234393768]7. A projekt megvalósítása
A támogatott projekt megvalósítási ideje az adott félév ütemezéséhez igazodik, jellemzően 3-5 hónap.
A projekt során a hallgatóknak önálló kutatómunkát kell végezniük, amelyet szükség szerint szakmai konzulens támogat.
A projektnek tartalmaznia kell:
· szakirodalmi feldolgozást; 
· kutatási tervet; 
· mérési vagy számítási módszert; 
· eredmények kiértékelését; 
· következtetések levonását. 
A projekt során elvárt az önálló mérnöki gondolkodás és a tudományos igényesség. A miniprojekt eredményei a következő őszi vagy tavaszi TDK-ra kibővített formában továbbvihetők.




[bookmark: _Toc234393769]8. A szakmai beszámoló követelményei
A projekt lezárását követően minden támogatott pályázó köteles szakmai beszámolót készíteni melyet elektronikus úton az alábbi email címre szükséges benyújtani
Terjedelem
10–15 oldal.
Formai követelmények
· A4-es méret; 
· Times New Roman; 
· 12 pontos betűméret; 
· 1,5-es sortávolság; 
· sorkizárt igazítás; 
· automatikus tartalomjegyzék. 

Kötelező fejezetek
1. Címlap 
2. Tartalomjegyzék
3. Absztrakt 
4. Bevezetés 
5. Irodalmi áttekintés 
6. Anyagok és módszerek 
7. Eredmények és kiértékelés
8. Következtetések 
9. Irodalomjegyzék 
Az ábrákat, táblázatokat és diagramokat számozni kell, valamint rövid magyarázó címmel kell ellátni.



[bookmark: _Toc234393770]9. A projekt bemutatása
A projekt lezárásaként minden támogatott hallgató köteles a projekt poszterét nyilvános szakmai bemutatón ismertetni.
A projekt bemutatása tudományos poszterből és annak szóbeli szakmai ismertetéséből áll:
[bookmark: _Toc234393771]9.1Tudományos poszter
A1 méret.
A poszter tartalmazza: projekt címe; szerző(k); konzulens; célkitűzés; módszerek; eredmények; következtetések. 
A vizuális elemek (diagramok, fényképek, grafikonok) domináljanak, a szöveges tartalom legyen tömör és áttekinthető.
[bookmark: _Toc234393772]9.2 A poszter szóbeli bemutatása
A hallgatók legfeljebb 15 perces szakmai ismertetésben mutatják be projektjük lényegét és a poszteren összefoglalt eredményeket.
A prezentáció ajánlott felépítése:
· problémafelvetés; 
· célkitűzés; 
· módszerek; 
· eredmények; 
· következtetések; 
· jövőbeni lehetőségek. 
Az előadást 5 perces szakmai konzultáció követi, amely során a zsűri kérdéseket tehet fel.
[bookmark: _Toc234393773]10. Értékelési rendszer
A projektek értékelése egységes pontrendszer alapján történik.
	Értékelési szempont
	Pont

	Szakmai megalapozottság
	25

	Innováció és fenntarthatóság
	25

	Kutatásmódszertan
	30

	Szakmai beszámoló
	10

	Poszter és előadás
	10

	Összesen
	100


A projektek szakmai eredményei alapján I., II. és III. helyezés adható. Különdíj megfelelő számú résztvevő és szakmailag indokolt esetben ítélhető oda.

[bookmark: _Toc234393774]11. A projekt ütemezése
A Hallgatói Tudományos Mini Projekt Program ütemezése az adott félévhez igazodik. Az őszi vagy tavaszi meghirdetésről, valamint a pontos határidőkről a Kuratórium az adott pályázati ciklus előtt dönt.
	Programlépés
	Javasolt időpont

	Pályázati felhívás közzététele
	adott félév eleje

	Tájékoztató fórum
	adott félév eleje

	Pályázatok benyújtása
	a kiírás szerinti határidő

	Formai ellenőrzés
	a beadást követően

	Szakmai bírálat
	a beadást követően

	Kuratóriumi döntés
	a bírálatot követően

	Támogatási szerződések
	a döntést követően

	Projekt megvalósítása
	adott félévben, jellemzően 3-5 hónap

	Beszámolók leadása
	a projekt zárásakor

	Mini Projekt Konferencia
	a projektidőszak végén

	Díjátadó
	a konferencia keretében


Az Alapítvány fenntartja a jogot az ütemezés módosítására.
[bookmark: _Toc234393775]12. Pályázati mellékletek
A pályázat benyújtásához az alábbi dokumentumok szükségesek:
1. Pályázati adatlap
Tartalmazza:
· Hallgató neve 
· Neptun-kód 
· Szak 
· Évfolyam 
· Képzési forma (nappali/levelező) 
· E-mail 
· Telefonszám 
· Projekt címe 
· Konzulens neve 
2. Projektterv
Terjedelem: 2–3 oldal.
A projekttervnek tartalmaznia kell:
Projekt címe
A kutatás rövid ismertetése
Maximum 300 szó.
A probléma bemutatása
Miért fontos?  Mi a jelenlegi helyzet?
Célkitűzés
Mit szeretnének elérni?
Kutatási módszer
Milyen laboratóriumi vizsgálatok várhatók?
Például:
· TG/DTG 
· DSC 
· FT-IR 
· stb..


Várható eredmények
Mit várnak a kutatástól?
Hasznosíthatóság
Milyen tudományos vagy ipari jelentősége lehet?


3. Költségterv
	Tétel
	Összeg (Ft)
	Indoklás

	Vegyszerek
	
	

	Laboranyagok
	
	

	Mérési költség
	
	

	Poszternyomtatás
	
	

	Egyéb
	
	





[bookmark: _Toc234393776]13. Mini Projekt Konferencia
A Hallgatói Tudományos Mini Projekt Program zárásaként az Alapítvány évente Mini Projekt Konferenciát szervez.
A konferencia célja:
· a projektek bemutatása; 
· szakmai tapasztalatcsere; 
· kapcsolatépítés hallgatók és oktatók között; 
· a legjobb projektek díjazása. 
Javasolt díjazás
I. helyezés, II. helyezés, III. helyezés
Különdíj megfelelő számú résztvevő esetén adható.


[bookmark: _Toc234393777]14. Záró rendelkezések
A Hallgatói Tudományos Mini Projekt Program létrehozásával a Mérnökök a Környezetbarát Energiafelhasználásért Alapítvány célja, hogy hosszú távon hozzájáruljon a Miskolci Egyetem Anyag- és Vegyészmérnöki Kar hallgatóinak szakmai fejlődéséhez, a kutatási tevékenység ösztönzéséhez és a fenntartható mérnöki szemlélet erősítéséhez.
A Kuratórium meggyőződése, hogy a hallgatók önálló projektmunkája nemcsak a tudományos utánpótlás erősítését szolgálja, hanem hozzájárul az ipari innovációhoz és a társadalom számára hasznos, környezetbarát műszaki megoldások kialakításához.
Jelen dokumentum a Hallgatói Tudományos Mini Projekt Program szakmai koncepcióját és működési kereteit rögzíti. A program részletes lebonyolítási szabályait, a pályázati adatlapokat és a kapcsolódó mellékleteket a Kuratórium külön határozatban hagyja jóvá.

